Cond zij allen lieden dat jan van breetzijp van diene uut prochien van rotselair
soen wilen symoens es come in jeg der scepen van loven en heeft genome en bekent
dat hij genomen heeft van janes van oppendoep gehete van ralenbeke thoff
des selfs janes ghelegen te ralenbeke inde prochie van heverle met den wynende
landen d toe behoende Te houden te hebben en te wynne van hafmerte dat
was int jaer ons hen m cce xxviii eene tmijn van vi jaen lang deen nae
dander sonder middel volgende elx jaers daenbynne op de helcht van alle den
coirne en vruchten op de voirs goede jairlix wassende op also dat toeghste
alst coen en de vruchten tijtverdich sijn de voirs jan van breetzijp de
wynne die sal doen afdoen en inden bant leven en dan selense de voirs
janes en de wynne deylen die ghedeilt sijnde sal de voirs wynne des
voirs janes helcht inde schue vuen eer hij sijn deel inbuen sal It sal
hebbe de voirs wynne deeusele ghelegen acht tvoirs hof tusschen tvelt
op deen sijde ende den ham en tcleyn beemdeken die de voirs janes daer
neben behelt op dand zijde streckende de voirs eeusele van aen den dijc
d men derde pleecht uut te vuen tot aen doverste eeusele andries van
oppendorp elx jaers daen bynne om sess cronen d muten sconynx van
vrancr goet van goude en swaer van ghewichte of de weerde daer af
te sinte mtens misse inden wynt te betalen jairlix den voirs tmijn
duende en telke tmine als vvolghde schout It is vorwde want de voirs
janes den voirs ten ingaen vande voirs tmijne ghelevt heeft dlant acht
tvoirscr hof een half boend lants gelegen aen blanckarts strate en iii
dachmael lants ghelegen te outhevle naest de lande woute eveloege
en veryden shazen met rogghe bezaeyt wel en loflic op iiii getidege voen
de storte eens om gedaen en de brake oec eens om gedain daer om heeft
geloeft de voirs wynne dat hij ten uutgaen vande voirs tmijne de lande acht
thoff thalfboend en de iii dach lants voirg laten sal met rogghe bezaeyt